Yehoashi wa Yuda

Yehoashi wa Yuda (kwa Kiebrania: יְהוֹאָשׁ, Yəhōʾāš, "Zawadi wa YHWH"; au: יוֹאָשׁ, Yōʾāš; 843 KK hivi - 796 KK hivi) alitawala ufalme wa Yuda kati ya miaka 836 KK na 796 KK baada ya bibi yake Atalia kupinduliwa na kuuawa.

Huyo binti Ahabu, alipoona mwanae Ahazia ameuawa bado kijana, aliteka madaraka kwa kuua watoto wa Ahazia na kuendeleza sera za ufalme wa Israeli dhidi ya Mungu pekee, YHWH.

Hata hivyo, Yehosheba, dada wa Ahazia, alifaulu kumuokoa mtoto wake mmoja, Yehoashi, akamlea kwa siri hekaluni akishirikiana na mumewe, kuhani Yehoyada, hata akaweza kumtawaza katika kiti cha enzi cha babu yao Daudi. 

Hata hivyo, Yehoashi alipokua aliacha kufuata maelekezo ya makuhani akaasi imani na kuabudu miungu kiasi kwamba binamu yake, nabii Zekaria, alipomlaumu kwa hilo aliagiza auawe, bila kujali jinsi wazazi wake walivyomuokoa na kumfanya mfalme.

Yehoashi alipofariki, aliyemrithi ni mwanae Amazia.

Habari zake zinapatikana hasa katika Kitabu cha Pili cha Wafalme 12 na Kitabu cha Pili cha Mambo ya Nyakati 24.

Tanbihi

Viungo vya nje

 Joash (Jewish Virtual Library)
 Joash, King of Judea - Jewish History (Chabad.org)

Jamii:Waliozaliwa 843 KK
Category:Waliofariki 796 KK
Y
Y